CELEX: 62008TA0170
Language: hu
Date: 2014-09-11 00:00:00
Title: T-170/08. sz. ügy: A Törvényszék 2014. szeptember 11-i ítélete – Bizottság kontra ID FOS Research (Választottbírósági kikötés — Ipari és nyersanyag-technológia tevékenységre vonatkozó program keretében megkötött pénzügyi támogatási szerződések — A folyósított összegek egy részének visszatérítése — Késedelmi kamatok)

27.10.2014   
            
            
               HU
            
            
               Az Európai Unió Hivatalos Lapja
            
            
               C 380/5
            
         A Törvényszék 2014. szeptember 11-i ítélete – Bizottság kontra ID FOS Research
   (T-170/08. sz. ügy) (1)
   
   ((Választottbírósági kikötés - Ipari és nyersanyag-technológia tevékenységre vonatkozó program keretében megkötött pénzügyi támogatási szerződések - A folyósított összegek egy részének visszatérítése - Késedelmi kamatok))
   2014/C 380/05
   Az eljárás nyelve: holland
   
      Felek
   
   
      Felperes: Európai Bizottság (képviselők: R. Lyal és W. Roels meghatalmazottak)
   
      Alperes: ID Fiber Optic Sensing Research (ID FOS Research) (Mol, Belgium) (képviselik: kezdetben P. Walravens és J. De Wachter, később P. Walravens és C. Lebon ügyvédek)
   
      Az ügy tárgya
   
   Az ipari és nyersanyag-technológia területén kutatási és technológiafejlesztési, a demonstrációs tevékenységeket is magában foglaló különleges program (Brite-Euram III) keretében kötött, BRPR-CT-95-0099 sz. szerződésre tekintettel a Bizottság által folyósított összegek egy része késedelmi kamatokkal növelt összegének a visszatéríttetése iránt az EUMSZ 272. cikk alapján benyújtott kereset.
   
      Az ítélet rendelkező része
   
   
               1)
            
            
               A Törvényszék kötelezi az ID Fiber Optic Sensing Research-öt (ID FOS Research), hogy fizessen meg az Európai Bizottság részére 21  599,26 eurót és ezen összeg után járó, az alábbi mértékű késedelmi kamatot:
               
                           —
                        
                        
                           2002. július 1. napjától 2002. december 31. napjáig évi 4,75 %;
                        
                     
                           —
                        
                        
                           2003. január 1. napjától a jelen ítélet kihirdetéséig évi 6,75 %;
                        
                     
                           —
                        
                        
                           a jelen ítélet kihirdetésének napjától a tartozás teljes kiegyenlítésének napjáig az Anglia és Wales joga szerinti éves törvényi kamatláb, jelenleg a módosított Judgment Courts Act, 1838 17. cikke szerint legfeljebb 6,75 %.
                        
                     
         
               2)
            
            
               A Törvényszék az ID FOS Research-öt kötelezi a költségek viselésére.
            
         
      (1)  HL C 171., 2008.7.5.